
76 DR 31.10.2011 

 
■1700 

 Bagaimana Jabatan Pertanian yang sepatutnya dia yang menentukan kualiti 
padi kalau dia sendiri mengeluarkan padi? Ini yang dikatakan bersaksi ke lutut. 
Bagaimana prosedur untuk kita hendak meluluskan padi? Dalam kita hendak 
menentukan benih padi ini, ia ada empat jenis benih. Pertama dipanggil benih padi 
asas yang dikeluarkan oleh MARDI. Kemudian diberi induk, selepas itu asas, yang kita 
hendak cakap ini ialah benih padi berdaftar dan juga benih padi sah. Apabila sesuatu 
syarikat telah pun terpilih, kita ada sembilan syarikat yang terpilih, maka syarikat ini 
akan memilih peserta mereka untuk menanam padi berdaftar.  

Apabila mana-mana pesawah padi yang dipilih sebagai penanam padi 
berdaftar ini, maka menjadi tanggungjawab Jabatan Pertanian untuk melihat dan 
menentukan para peserta ini mesti menghasilkan padi yang berkualiti. Jadi kerana itu 
Jabatan Pertanian, mereka mesti turun ke padang sebab nama-nama peserta yang 
menanam padi berdaftar ini ada pada Jabatan Pertanian. Jadi, Jabatan Pertanian dia 
akan pergi sekurang-kurangnya empat kali. Round pertama dia lihat dua bulan, padinya 
ada kualiti atau tidak sampailah keempat kali. Kalau sampai tahap yang keempat dilihat 
padi di sawah ini banyak padi angin, maka peserta ini tidak dibenarkan menjual padinya 
kepada kilang yang dilantik untuk memproses benih padi sah. Dalam erti kata lain, lot 
yang dikerjakan oleh peserta ini, padinya tidak layak untuk diproses menjadi padi sah.  

Untuk itu Yang Berhormat, penolakan di sawah ini sahaja, kalau ada 100 lot, 
60 lot selalunya lot-lot ini tidak boleh, padi-padi ini tidak layak untuk dihantar ke kilang 
untuk diproses untuk menjadi benih padi sah...  

Tuan Ahmad Kasim [Kuala Kedah]: [Bangun] 

Datuk Seri Noh bin Haji Omar: Nanti dahulu. Beri saya habis cerita prosedur 
dahulu. Ini kerana saya lihat Yang Berhormat ini mungkin kurang jelas.  

Apabila benih padi sah ini sudah sampai ke kilang, sekali lagi Jabatan 
Pertanian perlu melihat padi ini untuk menentukan perkembangannya ada 98 peratus 
dan yang lebih penting ialah kandungan benih padi sah. Setiap satu kilogram padi, 
yang ada lebih kurang 37,000 biji benih padi ini, ia tidak boleh mengandungi lebih 
daripada 10 biji benih padi sah. Ini standard yang kita tentukan. 

Jadi apabila padi ini sudah sampai ke kilang, Jabatan Pertanian akan 
membuat sampel. Satu lot dia akan ambil tiga kilogram, dia akan pisah dan apabila 
didapati bahawa lot yang dipilih itu mengandungi benih padi sah yang lebih daripada 
standard, maka benih padi sah ini tidak boleh dijual sebagai benih padi sah, kilang 
terpaksa jual sebagai padi biasa. Apabila didapati benih padi yang diproses ini 
mencapai kualiti yang ditetapkan, maka sijil akan diberikan. Oleh sebab itu Yang 
Berhormat, kita telah pun minta supaya syarikat-syarikat yang kita pilih ini, mereka 
mesti ada “inactive cylinder”  yang mana bila benih padi ini sampai ke kilang, dia 
proses, ia akan memisahkan yang mana padi angin sebelah kiri, padi yang berkualiti 
jatuh sebelah kanan.  

Jadi syarikat yang ada mesin ini, setakat ini ada dua syarikat sahaja iaitu 
Syarikat Seri Merbok dengan HM Noh. Jadi, benih-benih padi yang diproses yang 
mengikut mesin ini selalunya akan dapat 80 peratus daripada hasil padinya boleh 
diberikan sijil untuk benih padi sah. Akan tetapi kalau ada agensi-agensi lain yang kita 
lantik, dia tidak ada mesin ini, ia menggunakan pegawai Jabatan Pertanian lihat dengan 
cara manual, maka sebab itulah kita dapati banyak kilang-kilang yang kita lantik ini 
boleh dikatakan hampir dekat 40 peratus kita tolak benih padi ini. 

Oleh sebab itulah di Kedah baru-baru ini benih tidak cukup. Ini kerana kita 
telah minta supaya Jabatan Pertanian jangan bertolak ansur. Kita hendak menentukan 
kualiti benih yang dijual mesti mencapai standard kita. Apabila Jabatan Pertanian 
mengenakan kualiti yang tinggi, maka itulah agensi-agensi yang kita lantik ini, mereka 
tidak dapat membekalkan seperti mana yang sepatutnya kerana hampir 50 peratus apa 
yang patut mereka jual terpaksa ditolak oleh Jabatan Pertanian dan kerana itulah 
bekalan kurang. Akan tetapi, sekarang kita telah dapat selesaikan.  

Tuan Ahmad Kasim [Kuala Kedah]: Terima kasih Yang Berhormat Menteri 
kerana beri kuliah belah petang tentang proses benih padi. Nampak Yang Berhormat 
Menteri faham. Terima kasih.  



#1700. Bagaimana Jabatan Pertanian yang sepatutnya dia yang menentukan kualiti padi kalau dia sendiri mengeluarkan padi? Ini yang dikatakan bersaksi ke lutut. Bagaimana prosedur untuk kita hendak meluluskan padi? Dalam kita hendak menentukan benih padi ini, ia ada empat jenis benih. Pertama dipanggil benih padi asas yang dikeluarkan oleh MARDI. Kemudian diberi induk, selepas itu asas, yang kita hendak cakap ini ialah benih padi berdaftar dan juga benih padi sah. Apabila sesuatu syarikat telah pun terpilih, kita ada sembilan syarikat yang terpilih, maka syarikat ini akan memilih peserta mereka untuk menanam padi berdaftar. Apabila mana-mana pesawah padi yang dipilih sebagai penanam padi berdaftar ini, maka menjadi tanggungjawab Jabatan Pertanian untuk melihat dan menentukan para peserta ini mesti menghasilkan padi yang berkualiti. Jadi kerana itu Jabatan Pertanian, mereka mesti turun ke padang sebab nama-nama peserta yang menanam padi berdaftar ini ada pada Jabatan Pertanian. Jadi, Jabatan Pertanian dia akan pergi sekurang-kurangnya empat kali. Round pertama dia lihat dua bulan, padinya ada kualiti atau tidak sampailah keempat kali. Kalau sampai tahap yang keempat dilihat padi di sawah ini banyak padi angin, maka peserta ini tidak dibenarkan menjual padinya kepada kilang yang dilantik untuk memproses benih padi sah. Dalam erti kata lain, lot yang dikerjakan oleh peserta ini, padinya tidak layak untuk diproses menjadi padi sah. Untuk itu Yang Berhormat, penolakan di sawah ini sahaja, kalau ada 100 lot, 60 lot selalunya lot-lot ini tidak boleh, padi-padi ini tidak layak untuk dihantar ke kilang untuk diproses untuk menjadi benih padi sah... Tuan Ahmad Kasim [Kuala Kedah]: [Bangun]. Datuk Seri Noh bin Haji Omar: Nanti dahulu. Beri saya habis cerita prosedur dahulu. Ini kerana saya lihat Yang Berhormat ini mungkin kurang jelas. Apabila benih padi sah ini sudah sampai ke kilang, sekali lagi Jabatan Pertanian perlu melihat padi ini untuk menentukan perkembangannya ada 98 peratus dan yang lebih penting ialah kandungan benih padi sah. Setiap satu kilogram padi, yang ada lebih kurang 37,000 biji benih padi ini, ia tidak boleh mengandungi lebih daripada 10 biji benih padi sah. Ini standard yang kita tentukan. Jadi apabila padi ini sudah sampai ke kilang, Jabatan Pertanian akan membuat sampel. Satu lot dia akan ambil tiga kilogram, dia akan pisah dan apabila didapati bahawa lot yang dipilih itu mengandungi benih padi sah yang lebih daripada standard, maka benih padi sah ini tidak boleh dijual sebagai benih padi sah, kilang terpaksa jual sebagai padi biasa. Apabila didapati benih padi yang diproses ini mencapai kualiti yang ditetapkan, maka sijil akan diberikan. Oleh sebab itu Yang Berhormat, kita telah pun minta supaya syarikat-syarikat yang kita pilih ini, mereka mesti ada "inactive cylinder" yang mana bila benih padi ini sampai ke kilang, dia proses, ia akan memisahkan yang mana padi angin sebelah kiri, padi yang berkualiti jatuh sebelah kanan. Jadi syarikat yang ada mesin ini, setakat ini ada dua syarikat sahaja iaitu Syarikat Seri Merbok dengan HM Noh. Jadi, benih-benih padi yang diproses yang mengikut mesin ini selalunya akan dapat 80 peratus daripada hasil padinya boleh diberikan sijil untuk benih padi sah. Akan tetapi kalau ada agensi-agensi lain yang kita lantik, dia tidak ada mesin ini, ia menggunakan pegawai Jabatan Pertanian lihat dengan cara manual, maka sebab itulah kita dapati banyak kilang-kilang yang kita lantik ini boleh dikatakan hampir dekat 40 peratus kita tolak benih padi ini. Oleh sebab itulah di Kedah baru-baru ini benih tidak cukup. Ini kerana kita telah minta supaya Jabatan Pertanian jangan bertolak ansur. Kita hendak menentukan kualiti benih yang dijual mesti mencapai standard kita. Apabila Jabatan Pertanian mengenakan kualiti yang tinggi, maka itulah agensi-agensi yang kita lantik ini, mereka tidak dapat membekalkan seperti mana yang sepatutnya kerana hampir 50 peratus apa yang patut mereka jual terpaksa ditolak oleh Jabatan Pertanian dan kerana itulah bekalan kurang. Akan tetapi, sekarang kita telah dapat selesaikan. Tuan Ahmad Kasim [Kuala Kedah]: Terima kasih Yang Berhormat Menteri kerana beri kuliah belah petang tentang proses benih padi. Nampak Yang Berhormat Menteri faham. Terima kasih.